Möödunud aastatuhande vahetuse palveränduri kirjapandust loeme: «Ketsemani aiast idas on Õlimägi, kus  Issand tõusis taevasse ja kus ta oma apostlitele õpetas Meie Isa palve.» Tänapäeval leiamegi Jeesuse taevamineku kohal kiriku, kus teiste hulgas leiame vabas maailmas elanud eestlaste poolt 1986. aastal kirja pandud Meie Isa palve eestikeelse teksti. Usujulgus ja rõõm, mis valdas Jeruusalemma naasvaid jüngreid pärast Jeesuse taevaminekut, on jõudnud ka Läänemere-äärsete hõimudeni.